ইসলামের এ মহান আদর্শ আমাদের কোন আকস্মিক অবিষ্কার নয়। এ আদর্শ আমরা পেয়েছি শেষ নবী (সা.) এবং তাঁর চার খলিফার আমলের খিলাফতে রাশেদার রেখে যাওয়া ঐতিহ্য থেকে। এ প্রসঙ্গে ইসলামের দ্বিতীয় খলিফা হজরত উমর (রা.) পর খিলাফত-আমলের একটা দৃষ্টান্ত দেওয়া যায়। তাঁর খিলাফতকালে মিসরের গভর্নর-নন্দন এক অমুসলিম বালককে অন্যায়ভাবে আঘাত করলে এই অন্যায়ের বিরুদ্ধে বিচার প্রার্থী হয় অন্যায়ভাবে আঘাত-প্রাপ্ত বালকের পরিবার। কিন্তু তার যথাযোগ্য বিচার না হওয়ায় শেষ পর্যন্ত খলিফার কাছে যায় বিচারের আবেদন। খলিফা সকল পক্ষের বক্তব্য শুনে সংখ্যালঘু বালকের প্রতি অন্যায় আঘাতের উপযুক্ত না বিচার না হওয়ায় তিনি সংখ্যালঘু বালককে বলেন, তোমাকে যেভাবে আঘাত করা হয়েছে, তুমি ঠিক সেভাবে আঘাতকারীকে আঘাত করো। এবং মিসরের গভর্নরকে বলেন : মুনজু কাম তাআব্বাদতুমুন্নাছা ওয়া কাদ অলাদাতহুম উম্মুহুম আহারারান? যার অর্থ হলো তোমরা মানুষকে কতদিন ধরে গোলাম ভাবা শুরু করেছ? অথচ তাদের মায়েরা তাদের স্বাধীনভাবে জন্ম দিয়েছে।